CÀRITAS D'ALAQUÀS RET HOMENATGE AL VOLUNTARI JAUME SANZ PERPIÑÁN
01/06/2023

# CÀRITAS D'ALAQUÀS RET HOMENATGE AL VOLUNTARI JAUME SANZ PERPIÑÁN

*   01/06/2023
*   [Solidaritat](/categoria/25/0/solidaritat)
*   [Imprimir](#)
*   Compartir
*    https://www.alaquas.org/documento.asp?id\_do=21356

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21356%2F0&title=Ajuntament%20d%27Alaqu%C3%A0s.%20Premsa.C%C3%80RITAS%20D%27ALAQU%C3%80S%20RET%20HOMENATGE%20AL%20VOLUNTARI%20JAUME%20SANZ%20PERPI%C3%91%C3%81N)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21356/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21356/01062023whatsapp_image_2023-05-31_at_19_40_04_1_Form_4.jpg)](https://www.alaquas.org/ficheros/documentos/2023/2/21356/01062023whatsapp_image_2023-05-31_at_19_40_04_1_Form_10.jpg "<a href='https://www.alaquas.org/ficheros/documentos/2023/2/21356/01062023whatsapp_image_2023-05-31_at_19_40_04_1_Form_10.jpg' target=_blank><i class='fa fa-external-link' aria-hidden='true'></i>.CÀRITAS D'ALAQUÀS RET HOMENATGE AL VOLUNTARI JAUME SANZ PERPIÑÁN</a>")

Alaquàs acull la primera Setmana de la Caritat organitzada pels equips de Càritas de les tres parròquies locals

Alaquàs celebra aquests dies la primera Setmana de la Caritat organitzada pels equips de Càritas de les tres parròquies d’Alaquàs. Una celebració que enguany porta el nom de l’actiu i compromés voluntari Jaume Sanz Perpiñán, en reconeixement al seu treball com a impulsor de la idea que el treball conjunt dels tres equips de Càritas era un camí irrenunciable per a un millor servei al poble.

La Setmana de la Caritat Jaume Sanz té com a finalitat donar a conèixer a Alaquàs l'acció de Càritas en les tres parròquies, fer partícip la ciutadania de la manera com s’acompanya des de Càritas les persones en situació de vulnerabilitat i sensibilitzar el poble sobre les situacions de pobresa, les seues causes i les possibilitats d’acció. Enguany, a més, per ser la primera vegada que se celebra, es realitza un reconeixement a totes les persones voluntàries que al llarg de més de 50 anys han estat treballant en Càritas configurant a Alaquàs una herència de compromís i solidaritat.

Les activitats que configuren aquesta primera edició de la Setmana de la Caritat van començar ahir dimecres 31 de maig amb la inauguració de l'exposició “Trobar per a trobar-nos. Compartint el viatge” ubicada al Castell d’Alaquàs. L’acte va comptar amb la presència de l’Alcalde d’Alaquàs, Toni Saura i representants del col·lectiu organitzador. L'exposició convida a practicar la cultura de l’encontre front al repte de la mobilitat humana. Ens mostra l'eixida forçada d'homes i dones dels seus paísos d’origen que fugen de la pobresa, de la violencia o de la persecució i ens crida a practicar la “cultura de l’encontre”.‌

Els actes continuen hui dijous 1 de juny a les 19 hores, també al Castell d’Alaquàs, amb la conferència “Reptes i oportunitats de l'acció caritativa i social” a càrrec de Nacho Grande, director de Càritas Diocesana.

La Setmana de la Caritat finalitzarà el divendres dia 2 de juny amb un sopar-homenatge a les 20:30 hores a la plaça de la Constitució, on a més de compartir el sopar amb totes les persones que vulguen, es realitzarà l’homenatge “Alaquàs, una herència de compromís i solidaritat” adreçat a tot el voluntariat de Càritas amb un sentit reconeixement a Jaume Sanz.